EU proposes blacklisting of transport operators involved in smuggling or trafficking of people
NUUSFLITS NUUSAGENTSKAP 24 November 9 vm
# Huiwering oor inenting kan die vierde vlaag Covid-19 in Suid-Afrika versnel
# AfriForum is bekommerd oor dorpe wat steeds nie skoon en veilige drinkwater het nie
# En, George-munisipaliteit stel maatreëls in om skade ná die oorstromings te beperk
# AfriForum sê baie munisipaliteite ingoreer steeds Artikel 24 van die grondwet, wat 'n veilige omgewing vir Suid-Afrikaners waarborg. Die organisasie het drinkwater in 231 dorpe en die riool van 142 suiweringsaanlegte getoets as deel van die jaarlikse Blou- en Groen-duppel ontledings. Lambert de Klerk van AfriForum sê die drinkwater van Hartswater, Jan Kempdorp en Kimberley in die Noord-Kaap en Wolmaransstad in Noordwes voldoen nie aan nasionale vereistes nie:
Speel klankgreep: AFR LambertDeklerkOorWater
# Voortgesette huiwering oor inenting in Suid-Afrika, saam met oordrewe selfvertroue by dié wat wel teen Covid-19 ingeënt is, kan die vierde vlaag versnel. Dis die mening van die bestuuurshoof van die AfroCentric Group, Ahmed Banderker. Hy sê in die lig onlangse data, gaan die vierde vlaag waarskynlik vroeg volgende maand begin en toelatings tot hospitale kan tussen 40- en 80-persent wees van wat gedurende die derde vlaag geregistreer is. Banderker sê inenting bly die belangrikste wapen in die stryd teen Covid-19.
# Die nuutverkose onderburgemeester van George, Raybin Figland, het gister verskeie gebiede besoek, wat onder die swaar reën en oorstromings deurgeloop het. Hy sê inwoners is dankbaar vir maatreëls wat skade aan die dorp se water- en stormwater-infrastruktuur beperk het. Die woordvoerder van die munisipaliteit, Chantel Klose-Barnard, sê hulle het maatreëls in plek om te verseker die skade aan water- en elektrisiteitsvoorsiening word gou herstel:
Speel klankgreep: ENG ChantalOnGeorge
# Die Amerikaanse Spesiale Gesant vir die Horing van Afrika, Jeffrey Feltman, waarsku die toenemende gevegte in Ethiopië ry dalk enige onderhandelinge vir 'n skietstilstand in die wiele. Duisende mense is dood sedert die gevegte in November verlede jaar in die noorde van die land uitgebreek en tot 'n groot humanitêre krisis gelei het. Feltman sê die mikpunt is om diplomasie as die enigste oplossing vir die onderliggende oorsake van die konflik te ondersteun. Hy sê die volgehoue moontlikheid van 'n oorlog laat Afrika se naas-digsbevolkte land se sekuriteit en stabiliteit ontrafel.
# Gholf: Dean Burmester hoop om sy ongelooflike jaareind-prestasies voort te sit wanneer hy na Suid-Afrika terugkeer om vandeesweek aan die Joburg Ope by die Randburg Gholfklub deel te neem. Burmester het in Mei sy tweede oorwinning behaal in wat voorheen bekend was as die Europese Toernooi, en twee weke gelede het hy die Suid-Afrikaanse PGA-kampioenskap gewen. Burmester sê hy is vasbeslote om nog 'n keer voor die einde van die jaar te wen, veral op eie bodem:
Speel klankgreep: ENG BurmesterOnForm
# En die finansiële aanwysers: Die rand verhandel teen 15-rand-82-sent teen die dollar, 17-rand-79-sent teen die euro en 21-rand-17-sent teen die pond. Bitcoin verhandel teen 56-duisend-534-dollar-6-sent. Die prys van goud is een duisend-794-dollar-73-sent per fynons en die prys van Brent ruolie 82-dollar-60-sent per vat.